Ջոզեֆ Պատրիկ Քենեդի Ավագ

**Ջոզեֆ Պատրիկ «Ջո» Քենեդի Ավագ** (, ), ամերիկացի ձեռնարկատեր և քաղաքական գործիչ։

ԱՄՆ նախագահ Ջոն Ֆ. Քենեդիի, Միացյալ Նահանգների սենատոր և գլխավոր դատախազ Ռոբերտ Քենեդիի, սենատոր Էդվարդ Մուր Քենեդիի, ռազմական օդաչու, Երկրորդ համաշխարհային պատերազմի հերոս Ջոզեֆ Քենեդի Կրտսերի, Special Olympics-ի համահիմնադիր Յունիս Քենեդի Շրայվերի, Իռլանդիայում ԱՄՆ դեսպան Ջին Էնն Քենեդի Սմիթի հայրը, ԱՄՆ կոնգրեսականներ Ջոզեֆ Պ. Քենեդի II-ի և Պատրիկ Ջ. Քենեդիի պապը։

Նա ԱՄՆ-ի Դեմոկրատական կուսակցության և իռլանդացիների համայնքի առաջատար անդամներից մեկն էր։ Եղել է Արժեթղթերի և բորսաների հանձնաժողովի (ԱՄՆ) նախագահը, որտեղ նշանակվել է նախագահ Ֆրանկլին Ռուզվելտի, ապա ԱՄՆ ծովային հանձնաժողովի ղեկավարի կողմից։ Քենեդին 1938 թվականից մինչև 1940 թվականի վերջ ծառայել է Մեծ Բրիտանիայում ԱՄՆ դեսպան, այդ թվում՝ Երկրորդ համաշխարհային պատերազմի սկզբին։

## Կենսագրություն
Ջոզեֆ Պատրիկ Քենեդի ավագը, որը կլանի հիմնադիրն է, ծագումով իռլանդացի է։ Նա գնել և վաճառել է հող ու անշարժ գույք, վերավաճառքներ է կատարել ֆոնդային բորսայում։ Քսանհինգ տարեկան հասակում նա արդեն բանկ է ղեկավարել, իսկ երեսունհինգ տարեկանում դարձել մուլտիմիլիոնատեր։ Ջոզեֆին նշանակել են ԱՄՆ դեսպան Մեծ Բրիտանիայում, սակայն նրան խանգարել են իր իռլանդական ծագումը, կաթոլիկությանը հավատարմությունը և ազատասեր ելույթները։

Ջոզեֆն ամուսնացել է Ռոզա Ֆիցջերալդի հետ, որը Բոստոնի քաղաքապետ է դարձել։

Ջոզեֆ Պատրիկ Քենեդին միլիոնավոր դոլարներ է աշխատել ռիսկային բորսայական վերավաճառքների և անշարժ գույքի հետ համարձակ գործարքների ժամանակ։ Նա փորձել է զբաղվել կինոարտադրությամբ, սակայն 1928 թվականին վաճառել է իր «FBO» ստուդիան (դրա հիման վրա ստեղծվել է «RKO Pictures» ընկերությունը)։ Նրա բազմաթիվ սիրուհիների թվում էր համր կինոյի աստղ Գլորիա Սվենսոնը, իսկ նրա ունեցվածքը գնահատվում էր 500 մլն դոլար։ Նրա որդիները պետք է ապրեին իր կարգախոսին համապատասխան. «Մենք չենք ցանկանում պարտվողներ ունենալ մեր շարքերում։ Մի դարձիր երկրորդ կամ երրորդ, դա չի հաշվվում։ Դուք պետք է հաղթեք»։

Առաջին համաշխարհային պատերազմի ժամանակ եղել է «Bethlehem Steel» պողպատաձուլական ընկերության գլխավոր տնօրենի օգնականը, ինչպես նաև բարեկամական հարաբերություններ է ունեցել Ֆրանկլին Դելանո Ռուզվելտի հետ, որն այդ ժամանակ ԱՄՆ ռազմածովային ուժերի նախարարի օգնականն էր։ Քենեդին հսկայական շահույթ է ստացել հոլիվուդյան մի քանի կինոստուդիաների վերակազմակերպումից և վերաֆինանսավորումից՝ արդյունքում նրանց միավորելով «Radio-Keith-Orpheum» (RKO Pictures) ստուդիային։ 1933 թվականին՝ ոգելից խմիչքներն արգելող օրենքի չեղարկումից հետո, Քենեդին կրկին զգալիորեն մեծացրել է իր կապիտալը, երբ նրա «Somerset Importers» ընկերությունն իրավունք է ստացել Միացյալ Նահանգներում բացառիկ ներկայացուցիչ լինել ալկոհոլի այնպիսի ապրանքանիշերի, ինչպիսիք են «Gordon's» ջինը և շոտլանդական «John Dewar & Sons» վիսկին։ Նրան է պատկանել երկրի խոշորագույն գրասենյակային շենքը, Չիկագոյի «Merchandise Mart»-ը, որը նրան և նրա ընտանիքին թույլ է տվել զգալի ազդեցություն և կապ ունենալ Իռլանդիայի և ամերիկյան քաղաքական վերնախավի հետ։

ԱՄՆ նախագահի պաշտոնը միշտ էլ եղել է Քենեդի ավագի նվիրական նպատակը։ 1938 թվականին դեմոկրատական կուսակցության հովանավորությամբ նա Մեծ Բրիտանիայում դեսպանի ծանրակշիռ պաշտոն է ստացել։ Բազմիցս հանդես է եկել Հիտլերի հետ «ըմբռնման» օգտին, հավատարիմ է եղել հակասեմական հայացքներին, և Երկրորդ համաշխարհային պատերազմի սկզբին հրաժարվել է Միացյալ Նահանգների վիզա տրամադրել Գերմանիայից Մեծ Բրիտանիա փախած հրեաներին։

1950 թվականի վերջին հանդես է եկել ՆԱՏՕ-ի ռազմաքաղաքական դաշինքի ստեղծմանը և Կորեական պատերազմին Միացյալ Նահանգների միջամտությանը դեմ՝ կոչ անելով վերադարձնել մեկուսացման քաղաքականությունը (Մոնրոյի դոկտրին)։

1961 թվականի դեկտեմբերի 19-ին կաթված Է տարել։ Կաթվածահար լինելով՝ իր կյանքի վերջին տարիներին գրեթե լռելյայն նստել է սայլակին։ Նրա կինը՝ Ռոզան, մի քանի տասնամյակ ապրել է և մահացել 1995 թվականին՝ 104 տարեկան հասակում։

## Քենեդին մշակույթում
* 1962 թվականի Ռոբերտ Հարիսի «Ֆաթերլենդ» վեպում և 1994 թվականի այլընտրանքային պատմության համանուն ֆիլմում Ջոզեֆ Քենեդին ներկայացված է որպես ԱՄՆ նախագահ, որը 1964 թվականին պատրաստ էր Երրորդ Ռեյխի հետ հաշտության պայմանագիր կնքել Երկրորդ համաշխարհային պատերազմի երկու գերտերությունների միջև հաշտության հաստատումից և միջուկային պարիտետի ժամանակ աստիճանական լիցքաթափումից հետո։ Ֆիլմում նացիստների կողմից թաքցված միլիոնավոր հրեաների սպանությունը հանգեցրել է հաշտության պայմանագրի ստորագրման չեղարկմանը, ԱՄՆ-ի հետ հարաբերությունների խզմանը և նոր դիմակայությանը, ինչը Ռեյխի հետագա անկման պատճառ է դարձել։
* Մարկ Վայնգարտների «Կնքահորի վերադարձը» գրքում Ջոզեֆ Պ. Քենեդին հանդես է եկել Միկի Քորբեթի անվան նեքրո։ Քորբեթի կենսագրությունն արտացոլում է Քենեդիի հիմնական կենսափորձը և սովորույթները, ներառյալ երկու որդիների՝ Ջեյմսի (ըստ գրքի՝ Միացյալ Նահանգների նոր նախագահի) և Դենիելի (գլխավոր դատախազի), համապատասխանաբար, Ջոն և Ռոբերտ Քենեդիների ծնունդը։
* 2011 թվականի Քենեդի կլան սերիալում Ջոզեֆ Քենեդի Ավագի դերակատարը Թոմ Ուլքինսոնն է։
* Ստորգետնյա կայսրություն սերիալը հինգերորդ եթերաշրջանում դերակատարը եղել է Մեթ Լեթչերը։
* 2017 թվականի Չապաքուիդիք ֆիլմում՝ Բրյուս Դերնը։

## Մատենագիտություն

* Brinkley, Alvin. *Voices of Protest*. Vintage, 1983.
* Goodwin, Doris K. *The Fitzgeralds and the Kennedys: An American Saga*. Simon & Schuster, 1987.
* Hersh, Seymour. *The Dark Side of Camelot*. Back Bay Books, 1998.
* Kessler, Ronald. *The Sins of the Father: Joseph P. Kennedy and the Dynasty He Founded*. Warner, 1996
* Leamer, Laurence. *The Kennedy Men: 1901–1963*. Harper, 2002.
* Maier, Thomas. *The Kennedys: America's Emerald Kings*. Basic Books, 2003.
* Nasaw, David. *The Patriarch: The Remarkable Life and Turbulent Times of Joseph P. Kennedy. *  The Penguin Press, 2012
* O'Brien, Michael. *John F. Kennedy: A Biography*. St Martin's Press, 2005.
* Renehan, Edward. *The Kennedys at War: 1937–1945*. Doubleday, 2002.
* Renehan, Edward. "Joseph Kennedy and the Jews". *History News Network*. George Mason University, April 29, 2002.
* Schwarz, Ted. *Joseph P. Kennedy: The Mogul, the Mob, the Statesman, and the Making of an American Myth*. Wiley, 2003.
* Smith, Amanda (ed.). *Hostage to Fortune: The Letters of Joseph P. Kennedy*. Viking, 2001, the major collection of letters to and from Kennedy
* Whalen, Richard J. *The Founding Father: The Story of Joseph P. Kennedy*. The New American Library of World Literature, Inc., 1964.

## Ծանոթագրություններ

## Արտաքին հղումներ
* The Kennedys – PBS Special 
* FBI files on Joseph P. Kennedy Sr.
* Affair with Marlene Dietrich
* Correspondence with the Secretary of State at the Franklin D. Roosevelt Library

Կատեգորիա:20-րդ դարի ամերիկացի գործարարներ
Կատեգորիա:20-րդ դարի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի դիվանագետներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հակակոմունիստներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ներդրողներ
Կատեգորիա:Ամերիկացի տնտեսագետներ
Կատեգորիա:Ամերիկացի ֆինանսիստներ
Կատեգորիա:Ամերիկացիներ իռլանդական սերմամբ
Կատեգորիա:Կաթվածից մահացածներ
Կատեգորիա:Հարվարդի համալսարանի շրջանավարտներ
Կատեգորիա:Քենեդիներ